D'acord amb el Reglament (CE) núm. 1698/2005, del Consell, de 20 de setembre, d'ajuts al desenvolupament rural a càrrec del Fons Europeu Agrícola de Desenvolupament Rural (FEADER), el Programa de desenvolupament rural de Catalunya per al període de programació 2007-2013 (PDR), aprovat pel Govern de la Generalitat de Catalunya en data 22 de maig de 2007, i per la Comissió Europea, mitjançant la Decisió C(2008) 702, de 15 de febrer, modificada per la Decisió C(2009) 10340, de 14 de desembre, i per la Decisió C(2010) 8294 final, de 30 de novembre, i la Decisió de 24 de maig de 2011, preveu, dins l'eix 1, mesura 124, ajuts destinats a la cooperació per al desenvolupament de nous productes, processos i tecnologies en el sector agrícola, alimentari i en el sector forestal.
D'acord amb aquest Reglament, el Programa de desenvolupament rural de Catalunya (PDR) 2007-2013, des de la mesura 124 de cooperació per al desenvolupament de noves tecnologies, productes i processos, preveu ajudar, d'una banda, que el sector agrari i alimentari aprofiti les oportunitats de mercat mitjançant enfocaments amplis i innovadors en la creació de noves tecnologies, productes i processos, donant suport a la redacció de projectes d'R+D+I, liderats per les empreses o cooperatives del sector agrari i agroalimentari, en col·laboració amb centres d'investigació i recerca i universitats.
Per altra banda, la Decisió del Consell 2009/61/CE, que modifica la Decisió 2006/144/CE, sobre les directrius estratègiques comunitàries de desenvolupament rural com a resultat de la revisió mèdica de la PAC, introdueix com a prioritat els "nous reptes".
Amb aquest objectiu es persegueix incidir de forma directa sobre les prioritats de mitigació del canvi climàtic, l'ús d'energies renovables, la gestió sostenible de l'aigua i la protecció de la biodiversitat, a les quals el Departament d'Agricultura, Ramaderia, Pesca, Alimentació i Medi Natural implementarà fons addicionals.
Consegüentment, valorada la conveniència de donar suport al sector agrari i alimentari mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General d'Alimentació, Qualitat i Indústries Agroalimentàries, i en ús de les atribucions que m'han estat conferides,
Aprovar les bases reguladores dels ajuts destinats a la realització de projectes pilot innovadors per al desenvolupament de noves tecnologies, productes i processos per fer front al canvi climàtic i donar suport a les energies renovables, la gestió de l'aigua i la biodiversitat, que es publiquen a l'annex d'aquesta Ordre.
2.1 Convocar, per a l'any 2011, els ajuts destinats a la realització de projectes pilot innovadors per al desenvolupament de noves tecnologies, productes i processos per fer front al canvi climàtic i donar suport a les energies renovables, la gestió de l'aigua i la biodiversitat, d'acord amb les bases reguladores aprovades a l'article 1 precedent.
2.2 El termini de presentació de sol·licituds serà d'un mes, que computa des de l'endemà de la publicació d'aquesta Ordre al Diari Oficial de la Generalitat de Catalunya.
2.3 Els ajuts que preveu aquesta Ordre, per un total de 600.000,00 euros, tenen el caràcter de cofinançats pel Fons Europeu Agrícola de Desenvolupament Rural (FEADER), d'acord amb el que preveu el Programa de desenvolupament rural de Catalunya 2007-2013.
L'aportació del Departament d'Agricultura, Ramaderia, Pesca, Alimentació i Medi Natural (DAAM) anirà a càrrec de la partida pressupostària AG06D/770000100/5740 dels seus pressupostos per l'any 2012, que està dotada amb un import màxim de 150.000,00 euros amb naturalesa de crèdit anticipat, que representa el 25% del finançament d'aquests ajuts, i 450.000,00 euros van a càrrec del fons FEADER, que representa el 75% d'aquest finançament.
La concessió dels ajuts queda condicionada a l'aportació efectiva del FEADER i a la disponibilitat efectiva del crèdit en els pressupostos del DAAM de 2012.
2.4 L'òrgan instructor dels expedients d'ajuts és la Subdirecció General de Transferència i Innovació Agroalimentària.
2.5 L'òrgan competent per emetre la resolució sobre les sol·licituds és la persona titular de la Direcció General d'Alimentació, Qualitat i Indústries Agroalimentàries.
A aquests efectes es nomena una Comissió de valoració, que serà l'òrgan col·legiat encarregat de valorar les sol·licituds d'ajuts, formada pel subdirector o la subdirectora general de Transferència i Innovació Agroalimentària, el subdirector o la subdirectora general d'Indústries Agroalimentàries i el subdirector o la subdirectora general d'Agricultura.
2.6 El termini màxim per emetre la resolució i notificar-la per escrit a la persona sol·licitant serà de d'un mes a comptar de la data en què finalitza el termini de presentació de sol·licituds.
En cas de falta de resolució expressa la sol·licitud es considera desestimada per silenci administratiu.
2.7 Les persones beneficiàries dels ajuts han de realitzar les actuacions objecte dels ajuts i justificar-les com a màxim fins al 30 de setembre de 2012.
2.8 Contra la resolució del director o la directora general d'Alimentació, Qualitat i Indústries Agroalimentàries, que no posa fi a la via administrativa, es podrà interposar recurs d'alçada davant el conseller o la consellera d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d'Agricultura, Ramaderia, Pesca, Alimentació i Medi Natural es podrà interposar en el termini de tres mesos a comptar a partir de la data en què s'exhaureixi el termini per resoldre i notificar tal com estableix l'apartat anterior.
2.9 Els ajuts concedits a les persones físiques superiors a 3.000,00 euros i els concedits a persones jurídiques es faran públics al web www.gencat.cat/daam/ajuts/, fent ús dels mitjans electrònics establerts, i s'exposaran en el tauler d'anuncis de les dependències del DAAM.
Els ajuts que superin els 3.000,00 euros es publicaran, a més, al Diari Oficial de la Generalitat de Catalunya.
Barcelona, 28 d'octubre de 2011
L'objecte dels ajuts que estableix aquesta Ordre és:
La realització de projectes pilot innovadors destinats a mesures de mitigació dels efectes del canvi climàtic i la seva adaptació i/o a donar suport al desenvolupament d'energies renovables, i/o a millorar la gestió de l'aigua, i/o a conservar la biodiversitat agrària cultivada, realitzats per l'empresa agrària o agroalimentària i forestal, les seves agrupacions i/o associacions i/o cooperatives, o comunitats de regants, i liderats per aquestes, en col·laboració amb els instituts de recerca i/o universitats, que impliquin innovació.
Poden ser persones beneficiàries d'aquests ajuts les empreses agràries i agroalimentàries i forestals, les seves agrupacions i/o associacions i/o cooperatives i les comunitats de regants.
En el cas d'empreses agroalimentàries i forestals, han d'estar inscrites en el Registre d'indústries agràries i alimentàries de Catalunya (RIAAC).
a) Les despeses de personal propi per a la realització dels projectes pilot innovadors, entenent per personal propi el que està vinculat mitjançant una relació laboral i, per tant, figura cotitzant en el règim general de la Seguretat Social.
b) El cost intern de personal de les entitats participants no podrà superar el 20% de la despesa subvencionable en el supòsit que l'entitat beneficiària sigui una única empresa o cooperativa, el 30% en el supòsit que les empreses o cooperatives beneficiàries siguin l'agrupació/associació de dos a cinc, i el 40% en el supòsit que les empreses o cooperatives beneficiàries siguin l'agrupació/associació de més de cinc.
c) Les despeses del contracte de serveis amb el centre o institut de recerca i/o universitat.
El 30% de les despeses subvencionables, com a mínim, aniran destinades al contacte de serveis amb la universitat o centre de recerca.
d) Les despeses de consultoria tecnològica i d'assessoria.
e) Els costos de coordinació i constitució de l'acord de col·laboració entre l'empresa agrària, agroalimentària i comunitats de regants, les seves agrupacions i/o associacions i/o cooperatives, i els instituts de recerca i/o universitats i/o consultories tècniques.
f) Els costos derivats de l'adquisició de material fungible de laboratori, animals, vegetals o organismes i matèries primeres utilitzades que es malmetin en la realització de projectes pilot innovadors.
g) Els costos derivats del lloguer d'equips, instal·lacions o finques destinats a la realització dels projectes pilot innovadors.
Les despeses que es detallen a l'apartat 3 d'aquestes bases reguladores que hagin estat pagades abans de la data de publicació de la convocatòria corresponent.
Més d'un projecte d'una mateixa entitat sol·licitant.
Les inversions, els materials inventariables o la maquinària utilitzats en la realització de projectes pilot innovadors l'ús dels quals sigui possible un cop finalitzada/es la/les prova/es.
Els projectes pilot que finalitzin posteriorment a la data prevista per realitzar les actuacions objectes dels ajuts i la seva justificació, determinada en la convocatòria corresponent.
Els projectes o actuacions que no estiguin inclosos en els nous reptes d'acord amb la Decisió 2006/144/CE.
5.1 L'ajut té caràcter de subvenció directament aplicable a les actuacions subvencionables a què fa referència l'apartat 3 d'aquestes bases.
5.2 L'import de l'ajut no pot ser superior al 60% dels costos subvencionables ni ser superior a 30.000,00 euros en el supòsit que l'entitat beneficiària sigui una única empresa, cooperativa o comunitat de regants, a 50.000,00 euros en el supòsit que les empreses, cooperatives o comunitats de regants beneficiàries siguin l'agrupació/associació de dos a cinc, i a 80.000,00 euros en el supòsit que les empreses, cooperatives o comunitats de regants beneficiàries siguin l'agrupació/associació de més de cinc.
5.3 L'import d'aquests ajuts es finançarà amb el 75% a càrrec del FEADER.
5.4 Cap persona beneficiària pot acumular en un període de tres anys un total d'ajuts superior a 200.000,00 euros.
5.5 La quantia màxima destinada a aquests ajuts i l'aplicació pressupostària a la qual s'ha d'imputar són les que determina l'ordre de convocatòria corresponent.
5.6 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària, i d'acord amb els criteris d'atribució que estableix l'apartat 6 d'aquestes bases reguladores.
—6 Criteris d'atribució i prioritats
6.1 En el cas que l'import total de les sol·licituds presentades superi la dotació pressupostària disponible per a aquests ajuts, s'atendran les sol·licituds d'acord amb la puntuació que s'atorgui sobre la base dels criteris de priorització següents:
a) Es valorarà el major nombre de socis/sòcies o nombre d'empreses que participin en el projecte:
Quan les empreses, cooperatives o comunitats de regants beneficiàries siguin l'agrupació/associació de dues 2,5 punts; i de tres a cinc, fins a 5 punts.
Quan les empreses, cooperatives o comunitats de regants beneficiàries siguin l'agrupació/associació de més de cinc, fins a 10 punts.
b) Els projectes que hagin estat ajudats en convocatòries anteriors en la realització de la memòria o el plantejament, fins a 10 punts.
c) Els projectes pilot innovadors que es desenvolupin en zones desfavorides, fins a 10 punts.
d) Els projectes innovadors i les operacions següents:
Projectes destinats a la millora de l'eficiència energètica, fins a 10 punts.
Projectes dirigits a la transformació de biomassa agrícola o forestal per a la producció d'energies renovables, fins a 10 punts.
Operacions innovadores destinades a mesures de mitigació dels efectes del canvi climàtic i la seva adaptació, fins a 10 punts.
Operacions innovadores destinades a donar suport al desenvolupament d'energies renovables, fins a 10 punts.
Operacions innovadores destinades a millorar la gestió de l'aigua, fins a 10 punts.
Operacions innovadores destinades a conservar la biodiversitat agrària cultivada, fins a 10 punts.
e) Els projectes innovadors que s'ajustin a les directrius estratègiques del PDR, fins a 10 punts.
f) Les entitats beneficiàries que estiguin adherides al Sistema Arbitral de Consum, fins a 5 punts.
6.2 En el cas que no hi hagi disponibilitats financeres suficients per atendre les sol·licituds de l'últim tram de puntuació es reduirà proporcionalment la intensitat de l'ajut per a aquestes sol·licituds.
—7 Concurrència amb altres ajuts
7.1 Els ajuts que regula aquesta Ordre són incompatibles amb qualsevol altre ajut que, concedit amb la mateixa finalitat, estigui finançat amb fons comunitaris (fons estructurals, fons de cohesió o qualsevol altre instrument financer comunitari), d'acord amb el que estableix l'article 70.7 del Reglament (CE) núm. 1698/2005, del Consell, de 20 de setembre (DOUE L 277, de 21.10.2005).
7.2 Els ajuts que regulen aquestes bases són compatibles amb altres que, per a la mateixa finalitat, puguin concedir altres administracions públiques o ens públics o privats, nacionals o internacionals, no inclosos en el supòsit de l'apartat anterior.
No obstant això, els imports i percentatges de la totalitat dels ajuts concedits per a la mateixa finalitat no podran superar els límits que estableix el Reglament (CE) núm. 1698/2005, del Consell, de 20 de setembre.
7.3 L'import dels ajuts no podrà superar en cap cas, aïlladament o en concurrència amb altres ajuts d'altres administracions públiques o ens públics o privats, nacionals o internacionals, destinats a la mateixa finalitat, el cost de les actuacions subvencionables.
8.1 Les sol·licituds per acollir-se a aquests ajuts es formalitzaran en un imprès normalitzat que es podrà descarregar des del web www.gencat.cat/daam/ajuts o obtenir en qualsevol dependència del DAAM.
Aquestes sol·licituds s'adreçaran a la Direcció General d'Alimentació, Qualitat i Indústries Agroalimentàries, i es presentaran als serveis centrals del Departament d'Agricultura, Ramaderia, Pesca, Alimentació i Medi Natural, preferentment, sens perjudici de fer ús de la resta de mitjans que estableixen la Llei 26/2010, de 3 d'agost, i la Llei 30/1992, de 26 de novembre, dins el termini establert a la convocatòria.
8.2 A les sol·licituds s'hi ha d'adjuntar la documentació que s'indica a continuació.
No obstant això, no caldrà presentar la documentació que ja s'hagi presentat anteriorment al DAAM i de la qual no hagin variat les dades i continuïn sent vigents.
En aquest cas, quan s'iniciï el procediment administratiu en una oficina del DAAM diferent d'on es va presentar la documentació, caldrà indicar en l'imprès de sol·licitud en quin procediment, campanya o any i unitat del DAAM es va aportar la documentació requerida:
a) Verificació de les dades d'identitat de la persona sol·licitant o de qui la representi si autoritza al DAAM a obtenir aquesta informació segons allò establert a l'apartat 8.4; en cas contrari haurà d'aportar fotocòpia del DNI/NIF/NIE.
b) Acreditació de la representació per qualsevol mitjà vàlid en dret que en deixi constància, si procedeix.
d) Certificat actualitzat d'inscripció en el registre administratiu corresponent emès l'any 2011.
En cas que es tracti d'un registre gestionat pel DAAM, no caldrà aportar cap certificació d'inscripció.
f) La persona sol·licitant ha de presentar una memòria descriptiva del projecte pilot innovador, que es podrà descarregar des del web www.gencat/daam/ajuts, per al qual se sol·licita la subvenció, en la qual s'indicarà:
Els objectius, la justificació de la innovació i l'abast del projecte pilot, si s'escau.
La relació de les empreses, cooperatives o comunitats de regants, que participen en el projecte.
El centre de recerca i/o universitat, o de consultoria tecnològica, amb el qual s'estableix la col·laboració.
El pressupost desglossat de despeses.
Els recursos interns de l'/les empresa/es o cooperativa/es o comunitats de regants participants i els recursos externs per desenvolupar el projecte.
El/la coordinador/a del projecte pilot innovador, que a la vegada actuarà com a interlocutor/a davant l'administració que atorga l'ajut.
Una llista de possibles finançadors als quals es presentarà el projecte ajudat d'acord amb la base reguladora 1.1, un cop plantejat.
Un cronograma de l'execució del projecte pilot.
En el cas que la despesa subvencionable superi la quantia de 30.000,00 euros de cost per execució d'obra, o de 12.000,00 euros en el supòsit de subministrament de béns d'equip o prestació de serveis per empreses de consultoria o assistència tècnica, la persona beneficiària ha de presentar tres ofertes de diferents proveïdors, amb caràcter previ a la contracció del compromís per a la prestació del servei o el lliurament del bé, excepte que per les característiques especials de les despeses subvencionables no hi hagi en el mercat un nombre suficient d'entitats que el subministrin o prestin.
En cas que no es triï l'oferta més econòmica o que en el mercat no hi hagi un nombre suficient de proveïdors, cal presentar una memòria explicativa que ho justifiqui.
8.3 L'imprès de sol·licitud inclourà declaracions responsables sobre els aspectes que es relacionen a continuació i que la persona sol·licitant ratifica mitjançant la signatura de la sol·licitud:
b) Que no està sotmesa a les causes que impedeixen adquirir la condició de persona beneficiària que estableixen l'article 13 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
c) Que no ha sol·licitat cap altre ajut per a la mateixa finalitat, llevat del supòsit que preveu l'apartat 7 d'aquestes bases, referit a la concurrència amb altres ajuts.
En cas d'haver obtingut subvencions per a les mateixes despeses subvencionables procedents de qualsevol de les administracions o entitats públiques nacionals o internacionals, cal especificar la quantia, la data de concessió i l'ens concedent.
e) En el supòsit que l'empresa tingui una plantilla igual o superior a vint-i-cinc persones, declaració conforme l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en els centres de treball.
f) Sobre la conformitat de les còpies que hagi aportat durant qualsevol fase del procediment amb l'original corresponent.
8.4 La presentació de la sol·licitud de l'ajut per part de la persona interessada comportarà l'autorització al DAAM per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
—9 Compromisos i obligacions de les persones beneficiàries
9.1 Realitzar l'activitat per a la qual s'atorga l'ajut, així com assumir els compromisos que s'hi incloguin i acreditar-ho documentalment davant el Departament d'Agricultura, Ramaderia, Pesca, Alimentació i Medi Natural, complir els objectius a què s'ha compromès i invertir l'ajut en la consecució d'aquests objectius.
9.2 Subscriure l'acord de col·laboració entre les parts implicades en el projecte, incloses les entitats que realitzin les tasques de recerca, test i desenvolupament del producte, procés o tecnologia resultant.
9.3 Presentar les factures i els informes d'avançament de l'estudi que l'entitat de control sol·liciti.
9.4 Les persones beneficiàries dels ajuts han de lliurar la memòria d'actuacions realitzades i resultats assolits en el projecte pilot en el termini màxim que estableix l'apartat 12.1 i amb el contingut que determina l'apartat 12.2 de les bases reguladores.
9.5 Fer constar en la documentació i la imatge que es generi com a conseqüència de la implementació de les actuacions desenvolupades amb la subvenció del DAAM les identificacions visuals del DAAM, sempre vinculades amb l'escut de la Generalitat de Catalunya i la frase "Amb la col·laboració del Departament d'Agricultura, Ramaderia, Pesca, Alimentació i Medi Natural de la Generalitat de Catalunya", segons les normes d'harmonització del Programa d'identificació visual de la Generalitat de Catalunya, i fer constar en la documentació i la imatge que es generi com a conseqüència de la aplicació de les actuacions desenvolupades amb la subvenció del FEADER les identificacions visuals del Fons Europeu Agrícola per al Desenvolupament Rural, sempre vinculades amb el logotip de la Unió Europea i la frase "Amb la col·laboració del Fons Europeu Agrícola per al Desenvolupament Rural: Europa inverteix en les zones rurals", segons les normes de publicitat que estableix el Reglament (UE) núm. 65/2011, de la Comissió, de 27 de gener, pel qual s'estableixen disposicions d'aplicació del Reglament (CE) 1698/2005, del Consell, pel que fa a l'aplicació dels procediments de control i la condicionalitat en relació amb les mesures d'ajut al desenvolupament rural.
9.6 Comunicar per escrit al DAAM, dins els deu dies següents, l'obtenció d'altres subvencions, ajuts, ingressos o recursos que financin les activitats subvencionades, tan aviat com es conegui, i, en tot cas, amb anterioritat a la justificació de l'aplicació donada als fons percebuts.
10.1 El procediment de concessió de la subvenció es farà en règim de concurrència competitiva.
10.2 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
10.3 Quan les sol·licituds subvencionables superin les disponibilitats pressupostàries, la Comissió de valoració determinarà l'assignació del pressupost, d'acord amb els criteris d'atribució i, si s'escau, les prioritats que estableix l'apartat 6 d'aquestes bases reguladores.
10.4 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
10.5 En la resolució de concessió hi figuraran, com a mínim, l'import màxim de l'ajut, les condicions que haurà de complir la persona beneficiària, el termini d'execució i de justificació de les actuacions subvencionades, i la procedència dels fons amb els quals es finança l'ajut i l'import que prové del FEADER (indicant a quin eix del Programa pertany l'ajut), així com la resta de fons.
10.6 La resolució de concessió es pot modificar en cas d'alteració de les condicions que van determinar l'atorgament, ja siguin les relatives a la persona beneficiària o com a conseqüència d'una decisió de l'Administració.
S'estableix com a data d'inici de les actuacions la data d'entrada en vigor d'aquesta Ordre, que consta a la disposició final.
12.1 Les persones beneficiàries han de realitzar les actuacions objecte dels ajuts i justificar-les com a màxim abans de la data indicada a la convocatòria corresponent per tal que es pugui procedir a la certificació i comprovació de l'execució de les activitats previstes, dins els terminis establerts.
12.2 Les persones beneficiàries han de justificar les actuacions mitjançant el lliurament de la memòria del projecte amb el contingut que es relaciona a continuació i la documentació justificativa que s'especifica en els apartats 12.5, 12.6 i 12.7:
Descripció de l'objectiu del projecte.
Descripció de la situació de partida sobre la que es vol introduir una millora.
Descripció de les característiques del projecte: descripció dels materials, equips, instal·lacions emprats; descripció dels mètodes utilitzats; descripció dels procediments utilitzats.
Resultats i conclusions del projecte.
Programa d'execució i canvis d'explotació requerits: detalls de la estratègia, si escau, per a dur la innovació a la pràctica; impactes previstos en la explotació ordinària de les activitats.
Pressupost del projecte i viabilitat, si s'escau, de la seva implantació.
Indicadors de seguiment suggerits per a avaluar els resultats de la innovació.
Valoració de en quina mesura s'han aconseguit els objectius del projecte.
12.3 Els òrgans competents del DAAM comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible a les bases de dades i els registres.
A aquests efectes, les persones beneficiàries han de facilitar tota la informació complementària que els sigui requerida pel DAAM.
12.4 El pagament de la subvenció es realitzarà amb una certificació prèvia dels serveis competents del DAAM segons la qual l'activitat i la despesa realitzades estan degudament justificades, i s'efectuarà dins l'exercici pressupostari, sense perjudici de les excepcionalitats que es puguin produir.
12.5 Per justificar les despeses de personal ajudades amb aquesta Ordre caldrà presentar:
Les nòmines signades, a partir de la data d'admissió de la sol·licitud, del personal dedicat al projecte, adjuntant els documents probatoris de pagament, ja sigui xec nominatiu, transferència bancària o altres de valor probatori equivalent, així com l'extracte bancari que justifiqui el pagament.
Informe de vida laboral d'un compte de cotització, en cas de no haver autoritzat el DAAM per a obtenir aquesta informació, d'acord amb el que estableix l'apartat 8.4.
Un informe on es detalli el nombre total d'hores destinades al projecte per part del personal i les tasques realitzades.
No s'admeten pagaments en metàl·lic.
12.6 Per justificar les despeses de l'acord de col·laboració amb els centres de recerca, així com les despeses d'assessoria i les de coordinació i constitució de l'acord de col·laboració que s'especifiquen als apartats 3.c) i 3.d), caldrà presentar les factures corresponents amb un comprovant de pagament, ja sigui xec nominatiu, rebut bancari, transferència bancària o altres de valor probatori equivalent, així com l'extracte bancari que justifiqui el pagament, mitjançant documents originals, dels quals també s'adjuntarà una còpia, a partir de la data d'entrada en vigor d'aquesta Ordre, atenent la disposició final, i una relació detallada de les tasques d'assessoria i coordinació desenvolupades.
12.7 Per justificar les despeses de l'adquisició de material fungible de laboratori, animals, vegetals o organismes i matèries primeres utilitzades que es malmetin en la realització de projectes pilot innovadors, així com del lloguer d'equips, instal·lacions o finques destinats a la realització dels projectes pilots innovadors, caldrà presentar les factures corresponents amb un comprovant de pagament, ja sigui xec nominatiu, rebut bancari, transferència bancària o altres de valor probatori equivalent, així com l'extracte bancari que justifiqui el pagament, mitjançant documents originals, dels quals també s'adjuntarà una fotocòpia, a partir de la data d'entrada en vigor d'aquesta Ordre, establerta a la disposició final.
12.8 L'IVA dels justificants queda exclòs de la subvenció si l'entitat beneficiària no és consumidora final i se'l pot deduir.
12.9 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment en què el DAAM realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DAAM a què es refereix l'apartat 8.4.
12.10 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
—13 Invalidesa de la resolució de concessió i reintegrament de les quantitats percebudes indegudament
13.1 Són causes d'invalidesa de la resolució de concessió, que comporten l'obligació de retornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
13.2 També serà procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament en els casos que estableixen l'article 37 de la Llei 38/2003, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Igualment, serà procedent el reintegrament en el supòsit que estableix l'article 30.2 del Reglament (UE) núm. 65/2011, de la Comissió, de 27 de gener.
13.3 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que sigui aplicable de la Llei 38/2003, de 17 de novembre, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableixen el títol III de la Llei 26/2010, del 3 d'agost, de règim jurídic i de procediment de les administracions públiques de Catalunya, i el títol VI de la Llei 30/1992, de 26 de novembre, de règim jurídic de les administracions públiques i del procediment administratiu comú, sens perjudici de les especialitats que estableixi la normativa aplicable en matèria de subvencions.
14.1 D'acord amb l'article 30 del Reglament (UE) 65/2011 de la Comissió, de 27 de gener, en els supòsits en què la diferència entre l'import de la justificació de la inversió presentada per la persona beneficiària i l'import de la justificació de la inversió després dels controls d'admissibilitat superi el 3%, s'aplicarà una reducció a l'ajut igual a la diferència entre els ajuts corresponents als dos imports de justificació de la inversió esmentats.
No obstant això, no s'aplicarà cap reducció si la persona beneficiària pot demostrar que no és responsable de la inclusió de l'import no subvencionable.
Aquestes reduccions també s'aplicaran a les despeses no subvencionables identificades durant els controls realitzats sobre el terreny i a posteriori.
14.2 En cas de dur a terme entre el 60% i el 80% de la inversió i el producte, es reduirà un 20% de l'ajut certificat per l'actuació parcialment realitzada.
En el cas de realitzar entre el 60% i el 30%, ambdós inclosos, de la inversió subvencionable, es reduirà un 40% de l'ajut certificat per l'actuació parcialment realitzada.
En el cas de realitzar menys del 30% de la inversió subvencionable, s'establiran les mesures oportunes de conformitat amb la legislació específica corresponent, amb l'expedient administratiu previ, en el qual es concedirà audiència a la persona interessada.
Els òrgans competents del DAAM tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les persones beneficiàries per comprovar que es compleixen la destinació dels ajuts, els requisits i els compromisos establerts en aquestes bases reguladores i el compliment de la normativa sobre els controls que regulen els ajuts finançats pel FEADER.
D'acord amb l'article 30.2 del Reglament (UE) 65/2011, de la Comissió, de 27 de gener, quan es descobreixi que la persona beneficiària ha efectuat deliberadament una declaració falsa, l'operació de què es tracti restarà exclosa de l'ajut i es recuperaran tots els imports que s'hagin abonat per l'operació esmentada.
A més, la persona beneficiària restarà exclosa de l'ajut per la mesura en qüestió durant l'any civil de què es tracti i durant l'any següent.
Sens perjudici del que estableix el paràgraf anterior, el règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre; la Llei 38/2003, de 17 de novembre, la Llei 26/2010, de 3 d'agost, i la Llei 30/1992, de 26 de novembre, sens perjudici de les especialitats que puguin derivar de la normativa sectorial aplicable.